EELNÕU

NARVA LINNAVALITSUS

PROTOKOLLILINE OTSUS

Narva \_\_\_.2023 nr \_\_\_\_\_\_\_

**Hoonestusõiguse seadmine Narva linna omandis olevale kinnisasjale aadressil Narva,** **Rakvere tänav 22c, AS-i Transservis-N kasuks**

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist „Hoonestusõiguse seadmine Narva linna omandis olevale kinnisasjale aadressil Narva, Rakvere tänav 22c, AS-i Transservis-N kasuks“ vastavalt lisatud Narva Linnavolikogu otsuse eelnõule.
2. Volitada Narva Linnavalitsuse Linnamajandusameti direktor Natalja Šibalovat antud küsimuses ette kandma Narva Linnavolikogu istungil.

Katri Raik

linnapea Üllar Kaljuste

linnasekretär

Eelnõu

Algataja: Narva Linnavalitsus

NARVA LINNAVOLIKOGU

O T S U S

Narva \_\_\_\_\_\_\_\_\_2023 nr

**Hoonestusõiguse seadmine Narva linna omandis olevale kinnisasjale aadressil Narva,** **Rakvere tänav 22c, AS-i Transservis-N kasuks**

**1. Asjaolud ja menetluse käik**

Narva linn on AS-i Transservis-N (registrikood 10338071) asutaja ja ainuaktsionär. AS-i Trasservis-N asutamisel otsustati Narva Linnavalitsuse 30.11.1994 korraldusega nr 1182-k anda AS-ile Transservis-N mittevaralise sissemaksena AS-i Transservis-N aktsiakapitali asfalteeritud pats (vallasasjana). AS-ile Transservis-N üle antud asfalteeritud platsi aadressiks on Rakvere 22c, Narva.

Ida-Viru maavanema 20.10.2017 korraldusega nr 8-8/2017/880 oli otsustatud, et asfalteeritud patsi maa-ala asukohaga Rakvere 22c, Narva kinnistamisel läheb see Narva linna omandisse (munitsipaliseeritakse).

Narva Linnavolikogu 21.09.2017 otsusega nr 54 „Hoonestusõiguse seadmise eellepingu sõlmimine reformimata maale aadressil Narva, Rakvere tänav 22c, AS-i Transservis-N kasuks“ otsustati sõlmida AS-iga Narva Transservis-N kinnisasjale hoonestusõiguse seadmise eelleping. 05.10.2017. a sõlmiti Narva linna ja AS-i Transservis-N vahel eeltoodud Narva Linnavolikogu otsuse alusel kinnisasjale asukohaga Rakvere 22c, Narva hoonestusõiguse seadmise eelleping, millega pooled võtsid endale kohustuse sõlmida hoonestusõiguse seadmise põhilepingu peale kinnisasja Narva linna nimele registreerimist kinnistusraamatus (eelleping on tõestatud Narva notari Tatjana Boitsova asendaja Jelena Pidvysotskiy poolt ja registreeritud notari ametitegevuse raamatus registri numbri 2961 all).

Vastavalt eellepingule sõlmitakse põhileping juhul, kui maatükk asukohaga Rakvere 22c, Narva läheb Narva linna omandisse. Narva Linnavolikogu otsustab hoonestusõiguse seadmise lepingu sõlmimise eraldi, maatüki asukohaga Rakvere 22c, Narva, Narva linna omandisse saamisel. Hoonestusõiguse tasu määrab Narva Linnavolikogu põhilepingu sõlmimise otsustamisel. Hoonestusõiguse tähtaeg on 50 aastat alates hoonestusõiguse kandmisest kinnistusraamatusse. AS Transservis-N kohustub kasutama vähemalt 50% Narva Linnavolikogu 21.09.2017 otsuses nr 54 nimetatud ehitisest Narva Spordikeskuse ja kavandatava pargiala külastajate parkla korraldamiseks kogu hoonestusõiguse seadmise lepingu kehtivuse ajal. Asfaltplatsi käsitletakse Narva Linnavolikogu 27.08.2015 määruse nr 26 “Narva linna omandis olevale kinnisasjale hoonestusõiguse seadmise kord“ (edaspidi ka Kord) § 27 lg 1 mõttes infrastruktuuri objektina, mida kasutatakse Narva Spordikeskuse ja pargiala s.o Narva linna sotsiaal-, haridus- ja kultuuri- objektide teenindamiseks. Hoonestusõiguse lõppemisel või hoonestusõiguse kinnisasja omanikule langemisel muutuvad kinnisasjal asuvad hooned/ehitised kinnisasja oluliseks osaks. Hoonestajal ei ole õigust hoonet/ehitisi ära vedada või nõuda kinnisasjale jääva hoone/ehitiste eest hüvitist. Hoonestusõiguse võõrandamiseks on vajalik linnavolikogu nõusolek ja see tingimus peab olema kantud kinnistusraamatusse. Nõusoleku andmise tingimuseks on, et hoonestusõiguse omandaja võtab üle kõik omaniku ja hoonestaja vahel sõlmitud võlaõiguslikud kokkulepped. Võõrandamise nõusoleku andmise tingimuste kohta tuleb teha kanne kinnistusraamatusse. Hoonestusõiguse koormamine asjaõigusega on lubatud ainult Narva Linnavolikogu nõusolekul ja see tingimus peab olema kantud kinnistusraamatusse.

19.02.2018 kanti maatükk asukohaga Rakvere tänav 22c, Narva, kinnistusraamatusse Narva linna nimele.

Narva Linnavalitsuse 07.03.2018 korralduse nr 175-k „Kinnistute valitseja nimetamine ja kinnistute võtmine Narva Linnavalitsuse Linnamajandusameti bilanssi“ alusel on Narva Linnavalitsuse Linnamajandusamet kinnisasja asukohaga Rakvere tn 22c, Narva, Viru Maakohtu kinnistusregistriosa nr 11122950, katastritunnus 51101:001:0954, maa sihtotstarve – ärimaa 100%, pindala 5210 m2, bilansiline valdaja. Kinnistu bilansiline maksumus on 16 670 eurot. Maa maksustamishind on 16 670 eurot.

30.04.2018 esitas AS Transservis–N nõukogu otsuse, millega nõukogu kiitis heaks asfaltväljaku asukohaga Rakvere 22c, Narva võõrandamise Narva linnale. Nimetatud tehingu tegemise võimaluse väljaselgitamiseks esitas Narva Linnavalitsuse Linnamajandusamet 14.05.2018 selgitustaotluse Maa-ametile ja sai 05.06.2018 sellele vastuse. Maa-ameti 05.06.2018 kirjas antud selgituste kohaselt, kuna Rakvere tn 22c maaüksusel asuv asfalteeritud plats ei kuulu kohalikule omavalitsusüksusele, ei ole see käesoleva ajani muutunud maa oluliseks osaks. Tegemist on ehitise kui vallasasjaga. Ehitist või selle osa võis vallasasjana käsutada kuni 2006. aasta 1. märtsini, see ei mõjuta ehitise või selle osa omandiõiguse üleminekut üldõigusjärgluse korras. Seega on ehitise kui vallasasja tsiviilkäive piiratud seadusega. Maa-ameti hinnangul ei ole AS-il Transservis–N võimalik Rakvere tn 22c maaüksusel asuvat platsi pärast 2006. aasta 1. märtsi vallasasjana Narva linnale võõrandada. Ehitise omaniku kasuks tuleb seada hoonestusõigus. Samas on võimalik pärast hoonestusõiguse seadmist hoonestusõigus soovi korral AS-i Transservis–N ja Narva linna vahelisel kokkuleppel Narva linnale võõrandada või lõpetada.

Taotlust hoonestusõiguse seadmise lepingu sõlmimiseks arutati Narva Linnavolikogu linnamajanduskomisjonis. 10.12.2018 koosoleku protokollist nähtub, et Narva Linnavolikogu otsuse eelnõu ei leidnud ühehäälselt toetust.

Narva Linnavalitsuse Linnamajandusamet (edaspidi ka *amet*) pöördus 23.04.2019 kirjaga taas Maa-ameti poole, paludes selgitada võimalikke tagajärgi, kui hoonestusõiguse seadmise põhileping Rakvere 22c, Narva maaüksuse suhtes jääb Narva linna ja AS-i Transservis-N vahel sõlmimata. Maa-amet esitas ametile 06.05.2019 vastuse, mille kohaselt oleks hoonestusõiguse seadmata jätmise korral tegemist rikkumisega. Samas Maa-amet on seisukohal, et hoonestusõiguse seadmine ei takista ka aadressil Rakvere 22a, Narva parkimisvajaduste rahuldamist.

AS Transservis-N esitas 27.05.2022 Narva Linnavalitsuse Linnamajandusametile taotluse hoonestusõiguse seadmise lepingu sõlmimiseks. Taotluse kohaselt 20.05.2022 otsustas Transservis-N AS-i nõukogu uuesti taotleda ülalnimetatud lepingu koostamist. Ühtlasi teatas Transservis-N AS, et Narva Spordikeskuse ümber on rajatud uued parkimiskohad, mis võimaldavad külastajatel oma autosid parkida. Seetõttu leiab Transservis-N AS, et käesoleval ajal ei ole parkimisteema enam aktuaalne ja palub selle punkti hoonestusõiguse seadmise lepingu projekti koostamisel tühistada.

27.05.2022 pöördus AS Transservis-N AS Narva linna poole taotlusega sõlmida hoonestusõiguse leping ja pakkus välja järgmised tingimused: määrata hoonestusõiguse aastatasu 0 eurot, jätta eelnõust välja punkt selle kohta, et vähemalt 50% nimetatud maa-alast tuleb kasutada Narva Spordikeskuse ja pargiala külastajate parkla korraldamiseks. AS Transservis arvates pole see parkimisteema enam aktuaalne, kuna spordikeskuse ümber on rajatud uued parkimiskohad. Eeltoodust lähtudes palus Transservis-N AS ette valmistada ülalnimetatud protseduuri alustamiseks vajalikud dokumendid.

Küsimus oli arutusel Narva Linnavalitsuse linnavarakomisjoni 21.06.2022. a koosolekul (protokoll nr 9), kus otsustati soovitada Narva Linnavalitsuse Linnamajandusametil edastada Narva Linnavolikogule kinnisasja asukohaga Rakvere tn 22c, Narva hoonestusõigusega koormamise otsuse eelnõu kinnisasjale AS-i Transservis-N kasuks hoonestusõiguse seadmise küsimuse otsustamiseks.

Hoonestusõiguse seadmine kinnisasjale asukohaga Rakvere 22c, Narva, AS-i Narva Transservis-N kasuks on kooskõlas asjaõigusseaduse ja Narva Linnavolikogu 27.08.2015 määruse nr 26 “Narva linna omandis olevale kinnisasjale hoonestusõiguse seadmise kord“ õigusnormidega. Asjaõigusseaduse rakendamise seaduse § 13 lg 5 kohaselt ehitise omanik, kes ei soovi või kellel ei ole õigust saada maa omanikuks, võib nõuda ehitisealusele ja ehitise teenindamiseks vajalikule maale hoonestusõiguse seadmist. Asfalteeritud plats oli antud üle AS-ile Transservis-N Narva linna poolt Narva linna mitterahalise sissemaksena AS-i Transservis-N aktsiakapitali AS-i Narva Transservis-N asutamisel. Tegemist on seaduslikul alusel ehitatud ehitisega, mille Narva linn andis seaduslikul alusel AS-i Transservis-N omandisse. Seoses sellega on AS-il Transservis-N õiguslik alus nõuda hoonestusõiguse seadmist asfaltplatsi kasutamiseks ja hoonestusõigus seatakse ilma avaliku enampakkumise läbiviimiseta AS Transservis-N kasuks. Hoonestusõiguse seadmise kohustus tuleneb ka Narva Linnavolikogu 21.09.2017 otsusest nr 54 „Hoonestusõiguse seadmise eellepingu sõlmimine reformimata maale aadressil Narva, Rakvere tänav 22c, AS-i Transservis-N kasuks“ ning otsuse alusel Narva linna ja AS-i Narva Transservis-N vahel sõlmitud hoonestusõiguse seadmise eellepingust.

Küsimus oli arutusel Narva Linnavalitsuse linnavarakomisjoni 21.06.2022. a koosolekul (protokoll nr 9), kus otsustati soovitada Narva Linnavalitsuse Linnamajandusametil edastada Narva Linnavolikogule kinnisasja asukohaga Rakvere tn 22c, Narva hoonestusõigusega koormamise otsuse eelnõu kinnisasjale AS-i Transservis-N kasuks hoonestusõiguse seadmise küsimuse otsustamiseks.

15.08.2022 oli küsimus korduvalt arutusel Narva Linnavolikogu linnamajanduskomisjoni koosolekul, kus otsustati mitte toetada eelnõud. Komisjoni liikmed tegid ettepaneku Narva linnavalitsusel viia läbi täiendavaid konsultatsioone AS Transservis-N esindajatega ning AS-il Transservis-N esitada taotlus hoonestusõiguse tasu vähendamiseks.

08.09.2022. a Transservis-N aktsiaseltsi nõukogu koosolekul otsustati esitada linnavolikogule Narva linna omandis olevale kinnisasjale aadressil Narva, Rakvere tänav 22c, AS-i Transservis-N kasuks hoonestusõiguse seadmise küsimuse lahendamine, lepingus märgitud tingimustel ja hilisema üleandmisega linnale.

Küsimust arutati taas nii Narva Linnavalitsuse linnamajanduskomisjonis kui ka Transservis-N aktsiaseltsi esindajatega. 30.08.2023. a e-kirjaga Transservis-N seaduslik esindaja teavitas Narva Linnavalitsuse Linnamajandusametit, et Transservis-N aktsiaselts soovib hoonestusõiguse seadmist ilma selleta, et üheaegselt oleks otsustatud hoonestusõiguse tagastamine linnale või muud küsimused.

Otsus võetakse vastu lähtudes sellest, et asjaõigusseaduse § 241 lg 1 kohaselt võib kinnisasja koormata selliselt, et isikul, kelle kasuks hoonestusõigus on seatud, on võõrandatav ja pärandatav tähtajaline õigus omada kinnisasjal sellega püsivalt ühendatud ehitist. Ühele kinnisasjale võib seada ainult ühe hoonestusõiguse.

Asjaõigusseaduse § 242 lg 1 kohaselt hoonestusõiguse seadmiseks või üleandmiseks kohustav tehing peab olema notariaalselt tõestatud.

Korra § 2 kohaselt otsustab hoonestusõiguse seadmise Narva Linnavolikogu.

Korra § 27 lg 1 kohaselt Narva linna elanike huvides on Narva Linnavolikogul õigus vastu võtta otsus hoonestusõiguse seadmiseks ilma avaliku enampakkumise läbiviimiseta konkreetse juriidilise isiku kasuks sotsiaal-, haridus-, kultuuri- ja infrastruktuuri objektide rajamiseks, mis vastavad Narva linna elanike huvidele.

Korra § 27 lg 2 kohaselt juhul, kui hoonestusõigus seatakse hoonestatud kinnisasjale ilma avaliku enampakkumise läbiviimiseta konkreetse juriidilise isiku kasuks Korra § 27 nimetatud eesmärgil, võtab hoonestaja endale kohustuse korraldada hoonestatud kinnisasjal sotsiaalsete või kultuuriliste teenuste osutamist, kasutades selleks vähemalt 50% kinnisasja pindalast ja vähemalt 50% kinnisasjale rajatava ehitise kasutamise ajast.

Hoonestusõiguse seadmine kinnisasjale asukohaga Rakvere 22c, Narva, AS-i Narva Transservis-N kasuks on kooskõlas eelloetletud Korra õigusnormidega. Hoonestusõigus seatakse selliselt, et AS Transservis-N kohustub kasutama vähemalt 50% kinnisasja olulise osana olevas ehitisest (asfaltplatsist) Narva Spordikeskuse ja pargiala külastajate parkla korraldamiseks kogu hoonestusõiguse seadmise lepingu kehtivuse ajal. Seega tegemist on hoonestusõiguse seadmisega Narva linna spordiinfrastruktuuri (Narva Spordikeskus) teenindamise eesmärgil.

Korra § 27 lg 4 kohaselt hoonestusõiguse tasu suurus hoonestusõiguse otsustuskorras seadmisel ei või olla väiksem kui keskmine hoonestusõiguse tasu samalaadse hoonestusõiguse eest.

Korra § 36 lg 2 p 1 ja lg 4 kohaselt, hoonestamata kinnisasja puhul on hoonestusõiguse aastatasu suurus ärimaa puhul – 10% maa maksustamishinnast. Kinnisasjal ehitiste olemasolul (hoonestatud kinnisasi) arvestab ametiasutus hoonestusõiguse aastatasu suuruse hoonestusõiguse harilikust väärtusest lähtudes, lõpliku suuruse määrab aga linnavolikogu. Juhindudes õiguse analoogiast määrab volikogu hoonestusõiguse aastatasu suuruseks 10% maa maksustamishinnast (kinnistu asukohaga Rakvere tänav 22c, Narva maa sihtotstarve – ärimaa 100%).

Kinnisasjale asukohaga Rakvere 22c, Narva on välja ehitatud sünteetilise kattega liuväli, mille koosseisus on liuväli, jalanõude vahetamiseks ja hoidmiseks vajalik inventar, sh pingid. Liuväli on võetud 08.12.2021 kasutusse saadud kasutusloa alusel. Liuväljaku ehitusalune pind on 515 m2. Narva Linnavalitsuse 26.01.2022 korraldusega nr 61-k anti liuväljak üle Narva Linnavalitsuse Kultuuriosakonna bilanssi.

Seoses sellega on põhjendatud määrata hoonestusõiguse eest tasu 1667 eurot aastas.

17.09.2022. a esitas Transservis-N AS-i juhatus 08.09.2022. a aktsiaseltsi nõukogu otsuse (nõukogu koosoleku protokolli), mille kohaselt aktsiaseltsi nõukogu annab nõusoleku hoonestusõiguse seadmiseks tingimusel, et peale hoonestusõiguse seadmist peab hoonestusõigus olema antud üle Narva linnale. Äriseadustiku § 317 lg 1 p 3 kohaselt aktsiaseltsi nõukogu nõusolek on kohustuslik kinnisasjade omandamiseks ja võõrandamiseks. AS Transservis-N põhikirja p 5.12 kohaselt aktsiaseltsi nõukogu nõusoleku olemasolu nõutakse tehingute tegemiseks, mis väljuvad igapäevase majandustegevuse raamest. Hoonestusõiguse seadmise puhul on tegemist tehinguga, mille tegemiseks on nõutav aktsiaseltsi Transservis-N nõusolek ja lähtudes sellest tuleb aktsiaseltsi otsust käsitleda aktsiaseltsi tahteavaldusena. Igasugune leping on mitmepoolne tehing tsiviilseadustiku üldosa seaduse § 67 lg 1 mõistes. Hoonestusõiguse seadmisel peab Narva linn lähtuma teise lepingupoole (aktsiaseltsi Transservis-N) tahteavaldusest.

AS-i Transservis-N nõukogu 08.09.2022. a otsusest lähtudes soovib Transservis-N seada enda kasuks hoonestusõiguse kinnisasjale asukohaga Rakvere 22C, Narva tingimusel, et seatud hoonestusõigus antakse üle Narva linnale. Sellega aktsiaselts Transservis-N muudab varem esitatud tahteavaldust hoonestusõiguse seadmiseks (aktsiaseltsi Transservis-N 30.04.2018. a tahteavaldus).

Menetlusökonoomia põhimõttest lähtudes on mõistlik (arvestades AS-i Transservis-N 08.09.2022. a nõukogu otsusega) otsustades hoonestusõiguse seadmist kinnisasjale asukohaga Rakvere 22C, Narva otsustada üheaegselt hoonestusõiguse vastuvõtmine AS-ilt Transservis-N Narva linna omandisse.

|  |
| --- |
| **2. Õiguslikud alused**2.1. Hoonestusõiguse seadmise otsustab Narva Linnavolikogu kohaliku omavalitsuse korralduse seaduse § 22 lg 1 p 6¹ ja Narva Linnavolikogu 27.08.2015 määruse nr 26 “Narva linna omandis olevale kinnisasjale hoonestusõiguse seadmise kord“ § 2 alusel. 2.2. Hoonestusõigus seatakse ilma enampakkumise korraldamiseta Narva Linnavolikogu 21.09.2017 otsuse nr 54 „Hoonestusõiguse seadmise eellepingu sõlmimine reformimata maale aadressil Narva, Rakvere tänav 22c, AS-i Transservis-N kasuks“ ja Narva Linnavolikogu 27.08.2015 määruse nr 26 “Narva linna omandis olevale kinnisasjale hoonestusõiguse seadmise kord“ § 4 lg 5 alusel. 2.3. Hoonestusõiguse seadmisega seotud kulude jaotus määratakse lähtudes Narva Linnavolikogu 27.08.2015 määruse nr 26 “Narva linna omandis olevale kinnisasjale hoonestusõiguse seadmise kord“ § 57 lg-st 2. 2.4. Hoonestaja kohustus kindlustada hoonestusõiguse oluliseks osaks olev ehitis kogu hoonestusõiguse kehtivuse ajaks kehtestatakse Narva Linnavolikogu 27.08.2015 määruse nr 26 “Narva linna omandis olevale kinnisasjale hoonestusõiguse seadmise kord“ § 53 lg 1 alusel.2.5. Materiaalõiguslikud alused lepingu sõlmimiseks tulenevad asjaõigusseaduse §-dest 241, 242, § 249 ja § 249¹.**3. Otsus****3.1.** Seada Narva linna omandis olevale kinnisasjale aadressil Rakvere 22c, Narva (Viru Maakohtu kinnistusregistriosa nr 11122950, katastritunnus 51101:001:0954, maa sihtotstarve – ärimaa 100%, pindala 5210 m2), hoonestusõigus ilma avaliku enampakkumise läbiviimiseta aktsiaseltsi Transservis-N (registrikood 10338071) kasuks alljärgnevatel tingimustel:3.1.1. Hoonestusõiguse aastatasu on 1667 eurot. 3.1.2.Hoonestusõiguse tähtaeg on 50 aastat alates hoonestusõiguse kandmisest kinnistusraamatusse.3.1.3.AS Transservis-N kohustub kasutama vähemalt 50% Narva Linnavolikogu 21.09.2017 otsuses nr 54 nimetatud ehitisest (asfaltplatsist) Narva Spordikeskuse ja pargiala külastajate parkla korraldamiseks kogu hoonestusõiguse seadmise lepingu kehtivuse ajal. 3.1.4. AS Transservis-N kohustub hoonestusõiguse seadmisel kinnisasjale asukohaga Rakvere 22c, Narva andma Narva linnale hoonestusõiguse seadmise lepinguga kinnituse, et AS Transservis-N on teadlik, et kinnisasjal asub Narva Linna omandis olev liuväljak (ehitisregistri koodid: 221376745 ja 221376746) ning Narva linnal on õigus liuväljakut vabalt kasutada ja käsutada. 3.1.5. Hoonestusõiguse lõppemisel või hoonestusõiguse kinnisasja omanikule langemisel muutuvad kinnisasjal asuvad hooned/ehitised kinnisasja oluliseks osaks. 3.1.6. Hoonestusõiguse võõrandamisel on Narva linnal kahe (2) kuu jooksul pärast vastava teate saamist ostueesõigus, mille kohta tehakse kanne kinnistusraamatusse.3.1.7. Hoonestusõiguse võõrandamiseks on vajalik linnavolikogu nõusolek ja see tingimus peab olema kantud kinnistusraamatusse. Nõusoleku andmise tingimuseks on, et hoonestusõiguse omandaja võtab üle kõik omaniku ja hoonestaja vahel sõlmitud võlaõiguslikud kokkulepped. Kui hoonestusõiguse omandaja tagab (annab tagatise), et hoonestusõiguse seadmisel võlaõiguslikus kokkuleppes sätestatud hoonestusõiguse seadmisega taotletud eesmärki oluliselt ei muudeta ega ohustata ja kõiki hoonestusõiguse sisust tulenevaid kohustusi täidetakse ka edaspidi nõuetekohaselt, võib hoonestaja nõuda omanikult hoonestusõiguse võõrandamise nõusolekut. 3.1.8.Hoonestusõiguse koormamine asjaõigusega on lubatud ainult Narva Linnavolikogu nõusolekul ja see tingimus peab olema kantud kinnistusraamatusse.3.1.9. Hoonestusõiguse seadmise lepingu sõlmimisega või muutmisega seotud kulud, sh notari tasu ja riigilõivu tasub hoonestaja.3.1.10.Hoonestusõiguse seadmise leping peab sisaldama lepingupoolte kokkulepet hoonestusõiguse koormamiseks maa omaniku kasuks reaalservituudiga ning reaalservituudi suuruse muutmise kohta, samuti kinnistusraamatusse vastavate kannete tegemise kohustust. Maa omaniku kasuks reaalservituudiga koormamise kohta tuleb kinnistusregistri hoonestusõiguse seadmise osas märkida hoonestusõiguse tasu maksmise kohustus.3.1.11. Juhul, kui Narva Linnavalitsuse kirjalikul nõusolekul muutub hoonestusõigusega koormatud katastriüksuse sihtotstarve, on hoonestaja kohustatud viivitamatult tegema oma kulul maakatastris ning kinnistusregistri vastavates osades nõutavad kanded.3.1.12. Hoonestaja on kohustatud kasutama hoonestusõiguse oluliseks osaks olevat ehitist linnavolikogu otsuses märgitud viisil. Kui hoonestaja ei kasuta ehitist sihtotstarbeliselt, on kinnisasja omanikul õigus nõuda hoonestajalt leppetrahvi 0,3% hoonestusõiguse aastatasust iga päeva eest, mil hoonestaja rikub ehitise sihtotstarbelise kasutamise kohustust.3.1.13. Hoonestaja on kohustatud hoidma hoonestusõiguse oluliseks osaks olevat ehitist ja kinnisasja vastavalt hoonestusõiguse ulatusele alaliselt heas seisukorras. Korrashoiuks vajalikud parandustööd ja uuendused on hoonestaja kohustatud tegema kinnisasja omaniku (linnavara valitseja) määratud tähtpäevaks. Kui hoonestaja ei täida ehitise ja kinnisasja korrashoiu kohustust kinnisasja omaniku nõutud tähtpäevaks, on kinnisasja omanik õigustatud laskma teha vajalikud tööd hoonestaja kulul. 3.1.14. Hoonestaja on kohustatud kindlustama hoonestusõiguse oluliseks osaks oleva ehitise kogu hoonestusõiguse kehtivuse ajaks. Kinnisasja omaniku nõudel peab hoonestaja esitama kehtiva kindlustuspoliisi. Kui hoonestaja ei täida nimetatud kindlustamiskohustust, on kinnisasja omanikul õigus sõlmida kindlustusleping hoonestaja eest ja nõuda hoonestajalt selleks vajalike kulutuste hüvitamist. Kui hoonestusõiguse oluliseks osaks olev ehitis hävib tervikuna või osaliselt, on hoonestaja kohustatud ehitise oma kulul üles ehitama või taastama linnavolikogu otsuses määratud tähtpäevaks. Kui hoonestaja ei täida ehitise taastamise kohustust tähtpäevaks, on kinnisasja omanikul õigus nõuda hoonestajalt leppetrahvi 1% hoonestusõiguse aastatasust iga tähtpäeva ületava kuu eest. Ehitise kindlustamise ja taastamise kohustuse tagamiseks tehakse kanne kinnistusraamatusse.3.1.15. Hoonestaja kohustub nõustuma reaalservituudi või isikliku kasutusõiguse seadmisega kinnisasjale ja hoonestusõigusele olemasolevate ja rajatavate tehnovõrkude ja -rajatiste teenindamiseks ja remontimiseks selle eest tasu nõudmata. 3.1.16. Hoonestusõiguse seadmise lepingus peab olema sätestatud linnavolikogu otsuses nimetatud tingimused; vaidluste lahendamine; juhtumid, mida käsitatakse vääramatu jõuna; poolte kokkulepe piiratud asjaõiguste seadmise ning kinnistusraamatusse kannete tegemise kohta.3.2. Omandada AS-lt Transservis-N Narva linnale tasuta käesoleva korralduse p 3.1. alusel seatud hoonestusõiguse kinnisasjale Rakvere 22c, Narva (Viru Maakohtu kinnistusregistriosa nr 11122950, katastritunnus 51101:001:0954, maa sihtotstarve – ärimaa 100%, pindala 5 210 m2).3.3. Volitada Narva linnapead esitama kandeavalduse Tartu Maakohtu registriosakonnale käesoleva korralduse p 3.1 alusel seatud ja p 3.2. alusel Narva linna omandisse saadud hoonestusõiguse kustutamiseks. **4. Rakendussätted**4.1. Narva Linnavalitsuse Linnamajandusametil teha käesolev otsus teatavaks AS-ile Transservis-N. 4.2. Otsus jõustub seaduses sätestatud korras.4.3. Otsust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.++++Esimees  |
|  |